कानपुर। जाजमऊ टीला के पास रविवार को नहाने गए पांच छात्र गंगा में डूबने लगे। चीख सुनकर आसपास के लोगों ने तीन को तो बचा लिया लेकिन दो की मौत हो गई। परिजन शवों को घर ले गए । सूचना मिलने पर पुलिस पहुंची तो मोहल्ले वालों ने उन्हें दौड़ा लिया। उनका कहना था कि वे शवों का पोस्टमार्टम नहीं होने देंगे। मोहल्लेवालों ने माडियाकर्मियों से भी अभद्रता की। मजबूरन चकेरी पुलिस ने पोस्टमार्टम कराने का विचार छोड़ दिया।